Til: **Plan og Udvikling, Miljø og Teknik, cc byrådets medlemmer i Svendborg Kommune**

**Høringssvar vedrørende lokalplansforslag 659 - Boligområde ved det tidligere Skårup Seminarium.**

Det glæder os fortsat, at der er interesse for området omkring det tidligere Skårup Seminarium.

Skårup er en landsby. Svendborg Kommune vil give tilladelse til nybyggeri med en højde over 8,5 meter i byen. Det er en misforståelse og pinligt at tillade denne byggehøjde og voluminøse byggemasse, samt en bevidst tilsidesættelse af områdets karakter med bevaringsværdige huse, kirke og ikke mindst selve den fredede hovedbygning.

Vores gamle lægebolig (”Gemma”) fra år 1838 har sin helt egen fortælling. Huset er et af Skårups ældst bevarede huse, og ligger smukt placeret mellem Danmarks daværende ældste lærerseminarium samt bystævne med Danmarks ældste bylaug.

Vi stillede fem grundigt uddybende spørgsmål under første høringsrunde med henvisning til Planloven. Dette var bekymringsspørgsmål, som vi nu kan konstatere, at Svendborg Kommune har valgt at tilsidesætte. Dette giver følgende problematikker som vi følger op på:

* ***Det er et analysebrud at Skårup Kirkebakke 6 karakteriseres som en del af Skårup Østergade. Hermed forsvarer Svendborg Kommune, at der bygges op til***

***12 meter tæt på vores skel. Skårup Kirkebakke 6 ligger på Skårup Kirkebakke.***

* ***Voldsomt ind- og udkik til vores ejendom og lukkede have på en grund der ligger lavere end bygherrens grund.***
* ***Vores solcelleanlægs funktion ødelægges bevidst. Det er et tab for egenproducenten og svært foreneligt med kommunes ambition om en grøn omstilling.***

Sidst og ikke mindst: denne anden høringsrunde er foregået hen over sommerferien, hvor det er svært for almindelige borgere at søge hjælp hos eksperter, hvoraf de fleste afholder sommerferie i høringsfasens tidsrum. Dette er ikke en demokratisk proces værdig.

Venlig hilsen

Marianne Krøis Møller og Jakob Møller

Skårup Kirkebakke 6, 5881 Skårup Fyn

E-mail: marianne.krois@gmail.com, moeller.jakob@gmail.com